חיים וולקין (וולוז'ין)

הרב חיים וולקין (תרנ"ח, 1897 – תש"א, 1941) היה ראש הישיבה האחרון של ישיבת וולוז'ין.

ביוגרפיה
נולד בשנת תרנ"ח (1897) בנו של הרב אהרן וואלקין ורחל, בת הרב בן ציון סורוצקין. הוא נולד בעיירה גורזד שבליטא, שם כיהן אביו ברבנות באותם ימים. בצעירותו למד בישיבות קלם, טלז ומיר. נשא לאשה את בילא, בתו של הרב יעקב שפירא, נכדתו של הרב רפאל שפירא מוולוז'ין. לאחר פטירת חמיו התמנה תחתיו כראש ישיבת וולוז'ין, עד לסגירתה בשל מלחמת העולם השנייה.

עם פרוץ מלחמת העולם השנייה ברח עם תלמידי הישיבה לווילנה. בתחילת 1941 קיבל סרטיפיקט לעלות לארץ ישראל, אך לא הספיק לצאת ונרצח שם על ידי הנאצים עם אשתו ובנותיו דרייזל וחיה לאה.

אחיינו, הקרוי על שמו, היה הרב חיים וולקין, משגיח ישיבת עטרת ישראל בירושלים.

קישורים חיצוניים 
 שמות משפחת 'בית הרב' ותלמידי הישיבה שנספו בשואה שהונצחו בספר גאון יעקב בידי גיסו ר' שמעון לנגבורט

הערות שוליים

ראשי ישיבת וולוז'ין
רבנים שנספו בשואה 
רבנים חרדים
רבנים בלארוסים
משפחת אריה לייב שפירא
יהודים בשואה: ברית המועצות
חיים (וולוז'ין)
בוגרי תלמוד תורה (קלם)
בוגרי ישיבת מיר (בלארוס)
בוגרי ישיבת טלז
משפחת סורוצקין
גרגז'דאי: אישים